CELEX: 32022D0407
Language: el
Date: 2022-03-09 00:00:00
Title: Εκτελεστική απόφαση (ΕΕ) 2022/407 της Επιτροπής της 9ης Μαρτίου 2022 για την περάτωση της μερικής ενδιάμεσης επανεξέτασης των αντισταθμιστικών μέτρων που εφαρμόζονται στις εισαγωγές ορισμένων ειδών ιριδίζουσας πέστροφας καταγωγής Δημοκρατίας της Τουρκίας

10.3.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 83/60
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2022/407 ΤΗΣ ΕΠΙΤΡΟΠΗΣ
         της 9ης Μαρτίου 2022
         για την περάτωση της μερικής ενδιάμεσης επανεξέτασης των αντισταθμιστικών μέτρων που εφαρμόζονται στις εισαγωγές ορισμένων ειδών ιριδίζουσας πέστροφας καταγωγής Δημοκρατίας της Τουρκίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 14 παράγραφος 1 και το άρθρο 19,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Προηγούμενες έρευνες και ισχύοντα μέτρα
         
         
                     (1)
                  
                  
                     Με τον εκτελεστικό κανονισμό (ΕΕ) 2015/309 της Επιτροπής (2), η Επιτροπή επέβαλε οριστικούς αντισταθμιστικούς δασμούς στις εισαγωγές ορισμένων ιριδιζουσών πεστροφών καταγωγής Δημοκρατίας της Τουρκίας (στο εξής: αρχική έρευνα).
                  
               
                     (2)
                  
                  
                     Στις 4 Ιουνίου 2018, ύστερα από μερική ενδιάμεση επανεξέταση σχετικά με τις επιδοτήσεις όλων των παραγωγών-εξαγωγέων, σύμφωνα με τον εκτελεστικό κανονισμό (ΕΕ) 2018/823 της Επιτροπής (3), η Επιτροπή αποφάσισε να διατηρήσει τα μέτρα που καθορίστηκαν στην αρχική έρευνα.
                  
               
                     (3)
                  
                  
                     Η Επιτροπή διαπίστωσε ότι η νομοθετική αλλαγή στην τουρκική νομοθεσία σχετικά με τις επιδοτήσεις προς τους παραγωγούς πέστροφας που αποτέλεσε αντικείμενο της επανεξέτασης δεν δικαιολογούσε την αναθεώρηση των αντισταθμιστικών δασμών που επιβάλλονται σε όλους τους παραγωγούς πέστροφας στην Τουρκία. Ωστόσο, παρατηρήθηκε ότι ο αντίκτυπος της νομοθετικής αλλαγής διέφερε σε επίπεδο μεμονωμένων εταιρειών (4).
                  
               
                     (4)
                  
                  
                     Στις 15 Μαΐου 2020, κατόπιν μερικής ενδιάμεσης επανεξέτασης, σύμφωνα με τον εκτελεστικό κανονισμό (ΕΕ) 2020/658 της Επιτροπής (5), η Επιτροπή τροποποίησε το επίπεδο του αντισταθμιστικού δασμού όσον αφορά έναν παραγωγό-εξαγωγέα.
                  
               
                     (5)
                  
                  
                     Στις 20 Μαΐου 2021, έπειτα από επανεξέταση ενόψει της λήξης ισχύος των μέτρων, σύμφωνα με τον εκτελεστικό κανονισμό (ΕΕ) 2021/823 (6), η Επιτροπή αποφάσισε να διατηρήσει το επίπεδο των αντισταθμιστικών δασμών, όπως καθορίστηκε στην αρχική έρευνα και όπως τροποποιήθηκε με τον εκτελεστικό κανονισμό (ΕΕ) 2020/658.
                  
               
                     (6)
                  
                  
                     Διαπίστωσε ότι η λήξη των ισχυόντων μέτρων θα είχε ως αποτέλεσμα τη συνέχιση των επιδοτήσεων, δεδομένου ότι οι επιδοτούμενες εξαγωγές του υπό εξέταση προϊόντος στην Ένωση θα συνεχίζονταν σε σημαντικό όγκο. Επιπλέον, δεδομένης της τεράστιας πλεονάζουσας παραγωγικής ικανότητας στην Τουρκία, της ελκυστικότητας της ενωσιακής αγοράς, των επιπέδων τιμών των εισαγωγών από την Τουρκία και του πιθανού αντικτύπου τους στον ενωσιακό κλάδο παραγωγής, υπήρχε πιθανότητα συνέχισης της ζημίας σε περίπτωση λήξης της ισχύος των μέτρων.
                  
               
                     (7)
                  
                  
                     Συμπερασματικά, διαπιστώθηκε ότι δεν υπήρχαν επιτακτικοί λόγοι που να δείχνουν ότι δεν θα ήταν προς το συμφέρον της Ένωσης να μη διατηρηθούν τα ισχύοντα μέτρα.
                  
               
                     (8)
                  
                  
                     Οι ισχύοντες οριστικοί αντισταθμιστικοί δασμοί κυμαίνονται από 1,5 % έως 9,5 %.
                  
               1.2.   Έναρξη μερικής ενδιάμεσης επανεξέτασης
         
         
                     (9)
                  
                  
                     Στις 29 Μαΐου 2020 η Επιτροπή έλαβε αίτηση για μερική ενδιάμεση επανεξέταση του ισχύοντος αντισταθμιστικού δασμού σύμφωνα με το άρθρο 19 του κανονισμού (ΕΕ) 2016/1037 (στο εξής: βασικός κανονισμός), η οποία υποβλήθηκε από τον παραγωγό-εξαγωγέα Selina Balik Isleme Tesis Ithalat Ihracat ve Ticaret Anonim Sirketi (στο εξής: ο αιτών).Η αίτηση για μερική ενδιάμεση επανεξέταση περιορίστηκε στην εξέταση της παροχής επιδότησης όσον αφορά τον αιτούντα.
                  
               
                     (10)
                  
                  
                     Στις 5 Φεβρουαρίου 2021 η Ευρωπαϊκή Επιτροπή κίνησε ενδιάμεση επανεξέταση των αντισταθμιστικών μέτρων που εφαρμόζονται στις εισαγωγές στην Ένωση ορισμένων ειδών ιριδίζουσας πέστροφας καταγωγής Δημοκρατίας της Τουρκίας (στο εξής: οικεία χώρα), σύμφωνα με το άρθρο 19 του βασικού κανονισμού. Η Επιτροπή δημοσίευσε ανακοίνωση για την έναρξη της διαδικασίας στην Επίσημη Εφημερίδα της Ευρωπαϊκής Ένωσης (στο εξής: ανακοίνωση για την έναρξη της διαδικασίας) (7).
                  
               
                     (11)
                  
                  
                     Ο αιτών ισχυρίστηκε ότι οι περιστάσεις που δικαιολογούν τα ισχύοντα αντισταθμιστικά μέτρα φαίνεται να έχουν αλλάξει και να έχουν διαρκή χαρακτήρα όσον αφορά τον αιτούντα.
                  
               1.3.   Περίοδος της έρευνας επανεξέτασης και εξεταζόμενη περίοδος
         
         
                     (12)
                  
                  
                     Η επανεξέταση σχετικά με την επιδότηση του αιτούντος κάλυψε την περίοδο από την 1η Ιανουαρίου 2020 έως τις 31 Δεκεμβρίου 2020.
                  
               1.4.   Ενδιαφερόμενα μέρη
         
         
                     (13)
                  
                  
                     Στην ανακοίνωση για την έναρξη της διαδικασίας, τα ενδιαφερόμενα μέρη κλήθηκαν να επικοινωνήσουν με την Επιτροπή για να συμμετάσχουν στην επανεξέταση. Επιπλέον, η Επιτροπή ενημέρωσε ειδικά τον αιτούντα, τους γνωστούς παραγωγούς και ενώσεις παραγωγών της Ένωσης, καθώς και την κυβέρνηση της οικείας χώρας σχετικά με την έναρξη της επανεξέτασης και τους κάλεσε να συμμετάσχουν.
                  
               
                     (14)
                  
                  
                     Τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της επανεξέτασης και να ζητήσουν ακρόαση από την Επιτροπή και/ή από τον σύμβουλο ακροάσεων σε διαδικασίες εμπορικών προσφυγών.
                  
               1.4.1.   Απαντήσεις στα ερωτηματολόγια και επιτόπιες επαληθεύσεις
         
         
                     (15)
                  
                  
                     Η Επιτροπή απέστειλε ερωτηματολόγια στον αιτούντα και στις αρχές της οικείας χώρας.
                  
               
                     (16)
                  
                  
                     Η Επιτροπή έλαβε απαντήσεις στο ερωτηματολόγιο τόσο από τον αιτούντα όσο και από τις αρχές της οικείας χώρας.
                  
               2.   ΥΠΟ ΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό επανεξέταση προϊόν
         
         
                     (17)
                  
                  
                     Το προϊόν που αποτελεί αντικείμενο της παρούσας επανεξέτασης είναι η ιριδίζουσα πέστροφα (Oncorhynchus mykiss)
                     
                                 —
                              
                              
                                 ζωντανή, βάρους έως 1,2 kg η καθεμία, ή
                              
                           
                                 —
                              
                              
                                 νωπή, διατηρημένη με απλή ψύξη, κατεψυγμένη και/ή καπνιστή:
                                 
                                             —
                                          
                                          
                                             με τη μορφή ολόκληρου ψαριού (με το κεφάλι), με ή χωρίς βράγχια, εκσπλαχνισμένη ή μη εκσπλαχνισμένη, με βάρος έως 1,2 kg η καθεμία, ή
                                          
                                       
                                             —
                                          
                                          
                                             αποκεφαλισμένη, με ή χωρίς βράγχια, εκσπλαχνισμένη ή μη εκσπλαχνισμένη, με βάρος έως 1 kg η καθεμία, ή
                                          
                                       
                                             —
                                          
                                          
                                             με τη μορφή φιλέτου, με βάρος έως 400 g το καθένα,
                                          
                                       
                           καταγωγής Δημοκρατίας της Τουρκίας, η οποία υπάγεται επί του παρόντος στους κωδικούς ΣΟ ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 και ex 0305 43 00 (κωδικοί TARIC 0301919011, 0302118011, 0303149011, 0304429010, 0304829010 και 0305430011), (στο εξής: υπό επανεξέταση προϊόν).
                  
               
                     (18)
                  
                  
                     Όπως και στην αρχική έρευνα, η Επιτροπή διαπίστωσε ότι το προϊόν που παράγεται στην Τουρκία και εξάγεται στην Ένωση και το προϊόν που παράγεται και πωλείται στην Ένωση από τον ενωσιακό κλάδο παραγωγής έχουν τα ίδια βασικά φυσικά, τεχνικά και χημικά χαρακτηριστικά και προορίζονται για τις ίδιες βασικές τελικές χρήσεις. Ως εκ τούτου, τα προϊόντα αυτά θεωρήθηκαν ομοειδή προϊόντα κατά την έννοια του άρθρου 2 στοιχείο γ) του βασικού κανονισμού.
                  
               3.   ΑΠΟΣΥΡΣΗ ΤΗΣ ΑΙΤΗΣΗΣ
         
         
                     (19)
                  
                  
                     Στην επιστολή του προς την Επιτροπή, της 30ής Νοεμβρίου 2021, ο αιτών απέσυρε το αίτημά του για ενδιάμεση επανεξέταση.
                  
               
                     (20)
                  
                  
                     Σύμφωνα με το άρθρο 14 παράγραφος 1 του βασικού κανονισμού, η διαδικασία είναι δυνατόν να περατωθεί, εκτός εάν η περάτωση αυτή δεν είναι προς το συμφέρον της Ένωσης.
                  
               
                     (21)
                  
                  
                     Από την έρευνα δεν προέκυψαν στοιχεία που να καταδεικνύουν ότι η περάτωση αυτή δεν θα ήταν προς το συμφέρον της Ένωσης.
                  
               
                     (22)
                  
                  
                     Επιπλέον, στις 20 Σεπτεμβρίου 2021, η Επιτροπή κίνησε για όλη τη χώρα μερική ενδιάμεση επανεξέταση των αντισταθμιστικών μέτρων που εφαρμόζονται στις εισαγωγές ορισμένων ειδών ιριδίζουσας πέστροφας καταγωγής Δημοκρατίας της Τουρκίας (8). Ως εκ τούτου, τα μέτρα κατά των επιδοτήσεων που ισχύουν επί του παρόντος θα επανεξεταστούν για όλους τους παραγωγούς-εξαγωγείς στο πλαίσιο αυτό.
                  
               4.   ΣΥΜΠΕΡΑΣΜΑ ΚΑΙ ΚΟΙΝΟΠΟΙΗΣΗ
         
         
                     (23)
                  
                  
                     Η Επιτροπή έκρινε, επομένως, ότι η διαδικασία μερικής ενδιάμεσης επανεξέτασης θα πρέπει να περατωθεί χωρίς επίσημη διαπίστωση σχετικά με τυχόν σημαντικές μόνιμες αλλαγές και την πρακτική επιδοτήσεων του αιτούντος.
                  
               
                     (24)
                  
                  
                     Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν τις παρατηρήσεις τους.
                  
               
                     (25)
                  
                  
                     Η Επιτροπή δεν έλαβε καμία παρατήρηση που θα οδηγούσε στο συμπέρασμα ότι η εν λόγω περάτωση δεν θα ήταν προς το συμφέρον της Ένωσης.
                  
               
                     (26)
                  
                  
                     Η παρούσα απόφαση είναι σύμφωνη με τη γνώμη της επιτροπής που έχει συσταθεί βάσει του άρθρου 25 παράγραφος 1 του βασικού κανονισμού,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Περατώνεται η μερική ενδιάμεση επανεξέταση των αντισταθμιστικών μέτρων που εφαρμόζονται σε εισαγωγές ορισμένων ειδών ιριδίζουσας πέστροφας καταγωγής Δημοκρατίας της Τουρκίας, η οποία υπάγεται επί του παρόντος στους κωδικούς ΣΟ ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 και ex 0305 43 00 (κωδικοί TARIC 0301919011, 0302118011, 0303149011, 0304429010, 0304829010 και 0305430011).
         
         
            Άρθρο 2
            Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 9 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 55.
         
            (2)  Εκτελεστικός κανονισμός (ΕΕ) 2015/309 της Επιτροπής, της 26ης Φεβρουαρίου 2015, για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ιριδιζουσών πεστροφών καταγωγής Τουρκίας (ΕΕ L 56 της 27.2.2015, σ. 12).
         
            (3)  Εκτελεστικός κανονισμός (ΕΕ) 2018/823 της Επιτροπής, της 4ης Ιουνίου 2018, για την περάτωση της μερικής ενδιάμεσης επανεξέτασης των αντισταθμιστικών μέτρων που εφαρμόζονται στις εισαγωγές ορισμένων ειδών ιριδίζουσας πέστροφας καταγωγής Δημοκρατίας της Τουρκίας (ΕΕ L 139 της 5.6.2018, σ. 14).
         
            (4)  Αιτιολογική σκέψη 49 του εκτελεστικού κανονισμού (ΕΕ) 2018/823 της Επιτροπής.
         
            (5)  Εκτελεστικός κανονισμός (ΕΕ) 2020/658 της Επιτροπής, της 15ης Μαΐου 2020, σχετικά με την τροποποίηση του εκτελεστικού κανονισμού (ΕΕ) 2015/309 για την επιβολή οριστικού αντισταθμιστικού δασμού και την οριστική είσπραξη του προσωρινού δασμού που επιβλήθηκε στις εισαγωγές ορισμένων ιριδιζουσών πεστροφών καταγωγής Τουρκίας κατόπιν ενδιάμεσης επανεξέτασης σύμφωνα με το άρθρο 19 παράγραφος 4 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 155 της 18.5.2020, σ. 3).
         
            (6)  Εκτελεστικός κανονισμός (ΕΕ) 2021/823 της Επιτροπής της 20ής Μαΐου 2021 για την επιβολή οριστικού αντισταθμιστικού δασμού στις εισαγωγές ορισμένων ιριδιζουσών πεστροφών καταγωγής Τουρκίας, ύστερα από επανεξέταση ενόψει της λήξης της ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 183 της 25.5.2021, σ. 5).
         
            (7)  ΕΕ C 40 της 5.2.2021, σ. 12.
         
            (8)  ΕΕ C 380 της 20.9.2021, σ. 15.